แอดวานซ์ อินโฟร์ เซอร์วิส

บริษัท แอดวานซ์ อินโฟร์ เซอร์วิส จำกัด (มหาชน) () หรือเรียกโดยย่อว่า เอไอเอส () เป็นบริษัทมหาชนจำกัดที่ดำเนินธุรกิจด้านเทคโนโลยีสารสนเทศและการสื่อสารในประเทศไทย โดยให้บริการโทรคมนาคมทั้งในรูปแบบเครือข่ายมือถือและผู้ให้บริการอินเทอร์เน็ต ซึ่งจัดเป็นผู้ให้บริการอันดับสองของประเทศตามจำนวนผู้ใช้งาน โดยบริษัทมีบทบาทสำคัญต่อการพัฒนาโครงสร้างพื้นฐานด้านดิจิทัลของประเทศไทย สนับสนุนการขยายตัวของเทคโนโลยีสารสนเทศ การเข้าถึงอินเทอร์เน็ต และการสื่อสารโทรคมนาคมในระดับประเทศ ตลอดจนส่งเสริมการเติบโตทางเศรษฐกิจและสังคมผ่านนวัตกรรมและบริการดิจิทัลที่หลากหลาย

แอดวานซ์ อินโฟร์ เซอร์วิส ก่อตั้งโดยพันตำรวจโท ดร. ทักษิณ ชินวัตร ใน พ.ศ. 2529 เดิมทีเป็นบริษัทย่อยของอินทัช โฮลดิ้งส์ ก่อนที่อินทัช โฮลดิ้งส์จะถูกควบรวมโดยกัลฟ์ ดีเวลลอปเมนท์ ส่งผลให้ปัจจุบันแอดวานซ์ อินโฟร์ เซอร์วิสอยู่ภายใต้การควบคุมของกัลฟ์ ดีเวลลอปเมนท์ในฐานะบริษัทย่อย นอกจากนี้ ใน พ.ศ. 2563 แอดวานซ์ อินโฟร์ เซอร์วิสถูกจัดอยู่ในกลุ่มบริษัทจดทะเบียนในตลาดหลักทรัพย์แห่งประเทศไทยที่มีมูลค่าหลักทรัพย์ตามราคาตลาดสูงเป็นอันดับที่ 4 ของประเทศ ซึ่งสะท้อนถึงความมั่นคงทางการเงิน ความเชื่อมั่นของนักลงทุน และความสามารถในการแข่งขันในอุตสาหกรรมโทรคมนาคม ทั้งนี้ แอดวานซ์ อินโฟร์ เซอร์วิสยังมีบทบาทสำคัญในการสนับสนุนการพัฒนาเศรษฐกิจดิจิทัลของประเทศและการขับเคลื่อนนโยบายด้านเทคโนโลยีสารสนเทศและการสื่อสารของรัฐบาลไทยอย่างต่อเนื่อง วันที่ 3 พฤศจิกายน 2568 ปรัธนา ลีลพนัง เป็นประธานเจ้าหน้าที่บริหาร

 ประวัติ 
เริ่มแรกจดทะเบียนก่อตั้งเป็น บริษัท แอดวานซ์ อินโฟร์ เซอร์วิส จำกัด เมื่อวันที่ 24 เมษายน พ.ศ. 2529 แบบแสดงรายการข้อมูลประจำปี 2546 บมจ. แอดวานซ์ อินโฟร์ เซอร์วิส เปิดให้บริการครั้งแรกเมื่อเดือนตุลาคม พ.ศ. 2533 โดยเอไอเอสทำสัญญากับองค์การโทรศัพท์แห่งประเทศไทย ให้ดำเนินการโครงการบริการระบบโทรศัพท์เคลื่อนที่ 900 เมกะเฮิร์ตซ์ เป็นระยะเวลา 20 ปี ถึง พ.ศ. 2553

เอไอเอสเข้าจดทะเบียนในตลาดหลักทรัพย์แห่งประเทศไทย เมื่อวันที่ 5 พฤศจิกายน พ.ศ. 2534 และในวันที่ 13 พฤศจิกายน พ.ศ. 2535 บริษัทฯ จดทะเบียนแปรสภาพเป็นบริษัทมหาชนจำกัดในชื่อ บริษัท แอดวานซ์ อินโฟร์ เซอร์วิส จำกัด (มหาชน) หลังจากนั้นบริษัทขยายกิจการโดยการเข้าซื้อกิจการในเครือชินวัตร เช่น ชินวัตร ดาต้าคอม (ปัจจุบันคือ บริษัท แอดวานซ์ ดาต้าเน็ตเวิร์ค คอมมิวนิเคชั่นส์ จำกัด), ชินวัตร เพจจิ้ง เป็นต้น บริษัทเปิดบริการโทรศัพท์เคลื่อนที่ในระบบจีเอสเอ็ม ในชื่อ Digital GSM ในเดือนตุลาคม พ.ศ. 2537 และได้ขยายเวลาร่วมสัญญาเป็น 21 ปี (หมดสัญญาปี พ.ศ. 2558) เมื่อ พ.ศ. 2539

เอไอเอสได้ว่าจ้างบริษัท พีอี แอนด์ พีเทค จำกัด ผลิตน้ำดื่มตราเอไอเอส สำหรับลูกค้าที่มารับบริการโดยไม่คิดค่าใช้จ่าย ที่เอไอเอส ช็อป

วันที่ 26 เมษายน พ.ศ. 2558 เอไอเอสได้เปิดตัว เอไอเอสไฟเบอร์ (AIS Fibre) เน็ตบ้านความเร็วสูง และเปิดตัว เอไอเอสเพลย์บ๊อกซ์ (AIS Play Box) กล่องรับสัญญาณผ่านอินเทอร์เน็ตAIS เปิดตัว AIS Fibre บรอดแบรนด์อินเทอร์เน็ตที่ดีที่สุดในโลก ความเร็วสูงสุด 1Gb ราคาเริ่มต้น 590 บาท

พ.ศ. 2559 เอไอเอสได้เปิดตัว เอไอเอสเพลย์ (AIS Play) แอพสื่อสตรีมมิง

วันที่ 20 กุมภาพันธ์ พ.ศ. 2563 เอไอเอสเปิดร้าน Aunjai with you ที่สถานีสยาม จำหน่ายตุ๊กตา เสื้อผ้า รองเท้า ปากกา หมวก ถุงผ้า สมุดจดบันทึก และพวงกุญแจ

วันที่ 8 มิถุนายน พ.ศ. 2564 เอไอเอสได้รับการแต่งตั้งจากแผนกจำหน่ายสื่อและความบันเทิงของเดอะวอลต์ดิสนีย์ ให้เป็นผู้ให้บริการสตรีมมิงวีดิทัศน์ตามคำขอแบบบอกรับสมาชิกระดับโลก ดิสนีย์+ ฮอตสตาร์ ในประเทศไทยเพียงรายเดียว โดยเริ่มให้บริการในวันที่ 30 มิถุนายน

วันที่ 15 พฤศจิกายน พ.ศ. 2566 เอไอเอสได้ซื้อหุ้นของ บริษัท ทริปเปิลที บรอดแบนด์ จำกัด (มหาชน) หรือ 3BBAIS ปิดดีล ซื้อหุ้น 3BB และหน่วยลงทุน JASIF เสร็จสมบูรณ์ มูลค่ารวม 28,371 ล้านบาท และได้เปิดตัว เอไอเอส-ทรีบีบี ไฟเบอร์ทรี (AIS-3BB Fibre 3) เมื่อสัปดาห์ที่ผ่านมาAIS เปิดตัวแบรนด์ AIS – 3BB FIBRE 3 หลังควบรวมสำเร็จ ชูเบอร์ 1 ลูกค้า ย้ำการแข่งขันยังมีเหมือนเดิม

พ.ศ.2567 เอไอเอส​ว่าจ้างบริษัท เปอริเอ้ วิทเทล (ประเทศไทย) จำกัด ผลิตน้ำแร่มินาเร่บริการแก่ลูกค้า​เซเรเนต

 บริการเครือข่ายโทรศัพท์เคลื่อนที่ 
 ระบบ 3G 
 บนคลื่นความถี่ 2100 เมกะเฮิร์ตซ์ แบ่งตามวิธีการชำระเงินเป็น 2 ประเภทคือ ชำระค่าบริการเป็นรายเดือน มีชื่อการค้าว่า "เอไอเอส 3 จี" และ ชำระค่าบริการด้วยการเติมเงิน มีชื่อการค้าว่า "เอไอเอส 3 จี วันทูคอล (AIS 3G One-2-Call) "
 ระบบ 4G 
 บนคลื่นความถี่ 900, 1800, 2100 และ 2600 เมกะเฮิร์ตซ์ ด้วยเทคโนโลยี แอลทีอี แอดวานซ์ 3 ซีเอ มีชื่อการค้าว่า "เอไอเอส 4 จี แอดวานซ์ (AIS 4G Advanced)"
มีการนำคลื่นความถี่ 1800 และ 2100 เมกะเฮิร์ตซ์ มารวมกันโดยใช้เทคโนโลยี (2CA) Carrier Aggregation, 4x4MIMO, DL256QAM/UL64QAM
 ระบบ 5G
 บนคลื่นความถี่ 700, 2600 เมกะเฮิร์ตซ์ และ 26 กิกะเฮิร์ตซ์

 บริการเครือข่ายอินเทอร์เน็ต 
 ระบบอินเทอร์เน็ต 
เน็ตบ้านความเร็วสูง มีชื่อการค้าว่า "เอไอเอส-ทรีบีบี ไฟเบอร์ทรี  (AIS-3BB Fibre 3)"
เน็ตบ้านผ่านสายโทรศัพท์พื้นฐานแบบ Narrow band (Dial-Up Modem) 56 kbps มีชื่อการค้าว่า "ซีเอส อินเทอร์เน็ต (CS Internet)" (ยกเลิกบริการแล้ว)
เน็ตบ้านและสำหรับองค์กรผ่านสายโทรศัพท์พื้นฐานแบบ ISDN 256 kbps -1,024 kbps มีชื่อการค้าว่า "ซีเอส ล็อกอินโฟร์ (CS Loxinfo)" (ปัจจุบันได้ยกเลิกบริการแล้ว และได้เปลี่ยนไปใช้ชื่อบริษัท CSL แยกตัวออกไปทำระบบเครือข่ายอินเทอร์เน็ตและ Internet Data Center เน้นธุรกิจเชิงพาณิชย์)

 สื่อสตรีมมิง
เอไอเอส เพลย์ (AIS Play) แอปพลิเคชัน
เอไอเอส เพลย์ บ๊อกซ์ (AIS Play Box) กล่องรับสัญญาณผ่านอินเทอร์เน็ต
ทรีบีบี กิกะทีวี (3BB Giga TV) กล่องรับสัญญาณผ่านอินเทอร์เน็ต และแอปพลิเคชัน

 คลื่นความถี่ที่ใช้งาน 
เอไอเอส ถือครองคลื่นความถี่ทั้งหมดรวม 1450 MHz ซึ่งเป็นผู้ให้บริการเครือข่ายโทรศัพท์มือถือที่มีคลื่นมากที่สุดในประเทศไทยAIS แถลง มีคลื่นเยอะที่สุดในไทย รวมกัน 1420MHz ทิ้งห่างอันดับสองเกือบ 1.5 เท่า โดยในปัจจุบัน เอไอเอส ได้จัดสรรการให้บริการแต่ละคลื่นความถี่ดังต่อไปนี้
+คลื่นความถี่ในการให้บริการของเอไอเอส คลื่นความถี่  หมายเลขช่องสัญญาณ จำนวนคลื่นความถี่ เทคโนโลยี ประเภท สถานะบริการ เปิดให้บริการ ระยะเวลาดำเนินการ 2100 MHz  1  2x5 MHz  UMTS/HSPA+  3G  กำลังให้บริการ  8 พ.ค. พ.ศ. 2556  สิ้นสุด พ.ศ. 2570 (ใบอนุญาต) 2x10 MHz  LTE/LTE-U  4G  10 ธ.ค. พ.ศ. 2558 2x5 MHz  UMTS/HSPA+  3G   4 ส.ค. พ.ศ. 2568  สิ้นสุด พ.ศ. 2583 (ใบอนุญาต) 2x10 MHz  LTE/LTE-U  4G 1800 MHz   3  2x20 MHz  LTE/LTE-U  4G  กำลังให้บริการ  10 ธ.ค. พ.ศ. 2558  สิ้นสุด พ.ศ. 2576 (ใบอนุญาต) 900 MHz  8  2x10 MHz LTE  ก.ค. พ.ศ. 2559  สิ้นสุด พ.ศ. 2574 (ใบอนุญาต) GiLTE GSM/GPRS/EDGE  2G  1 ต.ค. พ.ศ. 2533 2600 MHz  41/n41  100 MHz TD-LTE with Intraband 5CA & Massive MIMO,and 5GNR with DSS technology  4G, 5G  21 ก.พ. พ.ศ. 2563AIS, dtac จ่ายเงินค่าประมูลคลื่น 5G งวดแรก, AIS เปิดบริการ 5G 2600MHz วันนี้เลย  สิ้นสุด พ.ศ. 2578 (ใบอนุญาต) 700 MHz   28/n28  2x20 MHz   LTE/LTE-U/5GNR  4G, 5G  13 ม.ค. พ.ศ. 2564(เพิ่มเติม พ.ศ. 2566)  สิ้นสุด พ.ศ. 2579 (ใบอนุญาต) 26000 MHz (26GHz)  n258  1200 MHz  5GNR  5G   กำลังให้บริการ  15 ก.พ. พ.ศ. 2564 สิ้นสุด พ.ศ. 2579 (ใบอนุญาต) 
หมายเหตุ
 เอไอเอส ให้บริการ 4G 900 MHz เต็มความถี่ 10 MHz เฉพาะพื้นที่กรุงเทพมหานครและปริมณฑล และหัวเมืองใหญ่และเมืองท่องเที่ยวบางจังหวัด เช่น เชียงใหม่ สงขลา นครราชสีมา ภูเก็ต และประจวบคีรีขันธ์ เป็นต้น นอกเหนือจากนั้นให้บริการเฉพาะ 2G 900 MHz เต็มความถี่
 เอไอเอส โดย เอดับบลิวเอ็น ทำสัญญาเช่าคลื่นความถี่ 2100 MHz กับ โทรคมนาคมแห่งชาติ (ทีโอที) โดยเริ่มตั้งแต่ พ.ศ. 2560 เพื่อขยายแบนวิธให้เพิ่มมากขึ้นกับ 3G และ 4G ส่งผลให้มือถือบางรุ่นมีการเปลี่ยนชื่อสัญญาณจาก AIS เป็น AIS-T ในบางพื้นที่ จนถึงวันที่ 3 สิงหาคม พ.ศ. 2568 หลังจากนั้นคลื่นความถี่ชุดดังกล่าวเอดับบลิวเอ็นจะนำมาให้บริการต่อเพื่อเสริมความถี่ไปกับคลื่นความถี่เดิมที่กำลังใช้งาน โดยปัจจุบันคลื่น 2100 MHz ชุดปัจจุบันได้รับการขยายช่องแบนด์วิธเป็น 2x20 MHz ด้วยเทคโนโลยีซูเปอร์บล็อค ในขณะที่ส่วนที่เหลือเอไอเอสเปิดให้บริการ 3G ต่อ
 เอไอเอส โดย เอดับบลิวเอ็น ทำสัญญารับโอนคลื่นความถี่ 700 MHz จากโทรคมนาคมแห่งชาติ (กสท. โทรคมนาคม) จำนวน 5x2 MHz ภายในเดือนกันยายน พ.ศ. 2566 และกำหนดเปิดใช้งานภายในปี พ.ศ. 2566 ภายหลังเสร็จสิ้นกระบวนการ เอไอเอสจะมีคลื่น 700 MHz ทั้งหมด 20x2 MHz และทั้งหมดจะสิ้นสุดลงพร้อมกันใน พ.ศ. 2579“กสทช.” ไฟเขียวเอ็นทีโอนคลื่น 700 ให้เอไอเอส หลังประมูลมายังไม่ได้ใช้งาน

 ผู้ถือหุ้นรายใหญ่ 
 ลำดับที่ รายชื่อผู้ถือหุ้น 21 กุมภาพันธ์ พ.ศ. 2568ข้อมูลผู้ถือหุ้น จำนวนหุ้นสามัญ สัดส่วนการถือหุ้น 1  บริษัท อินทัช โฮลดิ้งส์ จำกัด (มหาชน) 1,202,712,000	  40.44% 2  SINGTEL STRATEGIC INVESTMENTS PTE LTD. 568,000,000   19.10% 3  บริษัท ไทยเอ็นวีดีอาร์ จำกัด  213,750,108   7.19% 4  RAFFLES NOMINEES (PTE) LIMITED  125,673,879   4.23% 5  SOUTH EAST ASIA UK (TYPE C) NOMINEES LIMITED  78,175,616   2.63%

 กรณีอื้อฉาว 
เดือนพฤษภาคม 2563 พบว่าเอไอเอสทำข้อมูลการใช้อินเทอร์เน็ตรั่วไหลซึ่งประกอบด้วยข้อมูลจาก Domain Name System (DNS queries) และข้อมูลจราจรบนเครือข่าย (Netflow data) จำนวน 8.3 พันล้านรายการ ซึ่งเป็นข้อมูลบอกพฤติกรรมการใช้งานอินเทอร์เน็ตของผู้ใช้ ด้านตัวแทนบริษัทออกมาชี้แจงว่า "ขอยืนยันอีกครั้งว่าไม่มีลูกค้ารายใดได้รับผลกระทบทั้งด้านการเงินและด้านอื่น ๆ อย่างแน่นอน"

วันที่ 12 กรกฎาคม 2565 การแข่งขันฟุตบอลกระชับมิตร THE MATCH Bangkok Century Cup 2022 ระหว่างสโมสรฟุตบอลแมนเชสเตอร์ยูไนเต็ด พบกับสโมสรฟุตบอลลิเวอร์พูล ที่จัดขึ้นที่ราชมังคลากีฬาสถาน ซึ่งเอไอเอสได้รับลิขสิทธิ์ในการถ่ายทอดสดในประเทศไทย โดยนำไปถ่ายทอดสดผ่านทางช่องทางเอไอเอสเพลย์ แต่การถ่ายทอดสด ผู้ใช้งานไม่สามารถรับชมได้ทั้งจากทางแอปพลิเคชันและเว็บไซต์ เนื่องจากมีผู้ใช้งานจำนวนมาก ทำให้เอไอเอสออกแถลงการณ์ขอโทษต่อเหตุการณ์ที่เกิดขึ้นและชดเชยความเสียหายต่อผู้ใช้งาน

 รางวัล 
 ปี รางวัล สาขา เสนอชื่อเข้าชิง ผล 2566 Thailand Zocial Awards 2023 Best Brand Performance on Social Media กลุ่มธุรกิจโทรคมนาคม AIS  Best Brand Performance by Pantip สาขา Fast Response 

 อ้างอิง 

 แหล่งข้อมูลอื่น 



หมวดหมู่:บริษัทของไทย
หมวดหมู่:เครือชินวัตร
หมวดหมู่:ผู้ให้บริการโทรศัพท์มือถือในประเทศไทย
หมวดหมู่:ธุรกิจการสื่อสารในประเทศไทย
หมวดหมู่:บริษัทไทยที่ก่อตั้งในปี พ.ศ. 2529